Diari Oficial de la Generalitat Valenciana


Sumari del DOGV 6936, del 04-01-2013 (2012/11629)

Informació pública de la sol·licitud de separació voluntària del municipi d'Alfarp de la Mancomunitat de la Ribera Alta.
------------------------------------------------------------------------------------------------------------------------

### Dades del document

Número de DOGV
:   6936

Data del DOGV
:   04-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2012/11325


Organisme emissor
:   Ajuntament d'Alfarp

Tipus de document
:   Anunci

Informació pública de la sol·licitud de separació voluntària del municipi d'Alfarp de la Mancomunitat de la Ribera Alta. [2012/11176]  
El Ple de l'Ajuntament, en sessió ordinària celebrada el dia 25 de juny de 2012, va adoptar el següent acord:  
«Atés que el municipi d'Alfarp vol procedir a la separació voluntària de la Mancomunitat de la Ribera Alta per haver transcorregut un període mínim de tres anys des de la seua permanència en la Mancomunitat.  
  
Atés el que disposa l'article 32 paràgraf primer dels Estatuts de la Mancomunitat de Municipis de la Ribera Alta, segons el qual: «Qualsevol dels ajuntaments membres podrà separar-se voluntàriament de la Mancomunitat, prèvia liquidació dels deutes pendents, sempre que haja transcorregut un període mínim de tres anys de la seua pertinença a la Mancomunitat i tramés el corresponent expedient».  
  
Atés que l'article 32 en el paràgraf segon regula els tràmits a seguir en el procediment de separació voluntària en els termes següents: «El procediment a seguir haurà de seguir els següents tràmits:  
  
a) Acord inicial del Ple de l'ajuntament interessat, adoptat pel vot favorable de la majoria absoluta dels seus membres, pel qual se sol·licite la separació, i s'expose al públic l'esmentat acord, per un termini mínim de 15 dies en el DOCV, en els taulers d'anuncis dels ajuntaments membres i en el de la Mancomunitat.  
b) Informe del Ple de la Mancomunitat. Aquest informe no és vinculant de conformitat amb l'article 36.4 del Reial Decret 1960/1986, Reglament de Població i Demarcació Territorial.  
c) Informe preceptiu de la Conselleria d'Administració Pública.  
d) Acord definitiu del Ple de l'ajuntament interessat, adoptat per majoria absoluta del nombre legal del seus membres.  
e) El Ple de la Mancomunitat es quedarà assabentat, en el seu cas, de la separació aprovada, sense prejudici de la liquidació econòmica que siga procedent per l'aplicació de l'article 23».  
Atés que de conformitat amb l'article 33 paràgraf primer dels mencionats Estatuts de la Mancomunitat: «La separació d'una o diverses entitats locals requerirà que aquestes abonen prèviament els seus deutes pendents amb la Mancomunitat. No obstant això, produïda la separació, aquesta no obligarà al Ple de la Mancomunitat, quedant el corresponent dret en suspens fins que es disolga la Mancomunitat, data en la qual se'ls abonarà la part alíquota que els corresponga en els béns de la Mancomunitat».  
Per tot el que s'ha exposat, es formula la següent proposta de resolució:  
Primer. Sol·licitar la separació voluntària del municipi d'Alfarp de la Mancomunitat de la Ribera Alta per haver transcorregut un període mínim de tres anys des de la seua permanència en la Mancomunitat.  
Segon. Exposar al públic el present acord adoptat pel vot favorable de la majoria absoluta dels membres que integren l'Ajuntament d'Alfarp per un període mínim de 15 dies mitjançant la publicació en el Diari Oficial de la Comunitat Valenciana, als taulers d'anuncis dels ajuntaments membres de la Mancomunitat i al tauler d'anuncis de la Mancomunitat.  
Tercer. Sol·licitar informe del Ple de la Mancomunitat el qual no és vinculant, de conformitat amb l'article 36.4 del Reial Decret 1960/1986, Reglament de Població i Demarcació Territorial.  
Quart. Sol·licitar l'informe preceptiu de la Conselleria d'Administració Pública.  
Quint. Sol·licitar a la Mancomunitat de la Ribera Alta que formule la liquidació econòmica pertinent.  
Vist tot això, el Ple, amb l'abstenció dels quatre regidors del Grup Iniciativa i el vot favorable dels cinc regidors del Grup Popular, i per consegüent, amb majoria absoluta, acorda:  
Primer. Sol·licitar la separació voluntària del municipi d'Alfarp de la Mancomunitat de la Ribera Alta per haver transcorregut un període mínim de tres anys des de la seua permanència en la Mancomunitat.  
Segon. Exposar al públic el present acord adoptat pel vot favorable de la majoria absoluta dels membres que integren l'Ajuntament d'Alfarp per un període mínim de 15 dies mitjançant la publicació en el Diari Oficial de la Comunitat Valenciana, als taulers d'anuncis dels ajuntaments membres de la Mancomunitat i al tauler d'anuncis de la Mancomunitat.  
Tercer. Sol·licitar informe del Ple de la Mancomunitat el qual no és vinculant, de conformitat amb l'article 36.4 del Reial Decret 1960/1986, Reglament de Població i Demarcació Territorial.  
Quart. Sol·licitar l'informe preceptiu de la Conselleria d'Administració Pública.  
Quint. Sol·licitar a la Mancomunitat de la Ribera Alta que formule la liquidació econòmica pertinent.  
  
Alfarp, 4 de desembre de 2012.- L'alcaldessa: Carmen Añó Sanz.